b'\n_START_ARTICLE_\nVladimir Kotnik\n_START_SECTION_\n\xc5\xbdivljenjepis\n_START_PARAGRAPH_\nVladimir Kotnik je leta 1974 diplomiral na ljubljanski medicinski fakulteti (MF) in prav tam 1987 tudi doktoriral. Izpopolnjeval se je v ZDA (1987/1988) in Nem\xc4\x8diji (1993/1994). Leta 1975 se je zaposlil na In\xc5\xa1titutu za mikrobiologijo in imunologijo MF v Ljubljani, kjer je postal vodja laboratorija za celi\xc4\x8dno imunologijo, diagnostiko komplementnega sistema in sifilisa. Leta 1996 je postal redni profesor na MF. S koncem leta 2012 se je upokojil.\n_START_SECTION_\nDelo\n_START_PARAGRAPH_\nSam ali skupaj s sodelavci je objavil preko 100 znanstvenih in strokovnih \xc4\x8dlankov tako v doma\xc4\x8dih kot tujih strokovnih revijah, ter sodeloval pri pripravi ve\xc4\x8d medicinskih u\xc4\x8dbenikov, je tudi soavtor nekaterih patentnih prijav oziroma patentov.'